Case ID: 1125505
Sentence 17: İddiaçı ilə bağlanan “İD-**********94” nömrəli abunə müqaviləsinin 4.1.1-ci maddəsində (“Cavabdeh öhdəlikləri”) müəyyən olunur ki, Cavabdeh Abunəçini ona dair məlumatları Nəqliyyat, Rabitə və Yüksək Texnologiyalar Nazirliyinin X7 (MHM) üzərindən “Giriş-çıxış və qeydiyyat” idarələrarası avtomatlaşdırılmış məlumat-axtarış sistemi vasitəsilə identifikasiya edərək, «Rabitə müəssisələri (operatorlar) tərəfindən rabitə vasitələrinin satışı zamanı tələb olunan şərtlər»ə uyğun olaraq ”Cavabdeh” MMCnin və MHM-in vahid məlumat bazasında onlayn rejimdə elektron formada daxil etdikdən və Abunəçi tərəfindən hazırkı Müqavilə imzalanan tarixdə qüvvədə olan tariflərdən Abunəçinin seçdiyi Tarif üzrə nəzərdə tutulmuş ilkin ödəniş məbləğinin ödənişi həyata keçirildikdən sonra Nömrə/nömrələr və SİM kartla / SİM kartlarla təmin edir və Nömrənin/nömrələrin rabitə xəttini 24 saat müddətində aktivləşdirir.Göründüyü kimi, iddiaçının Sim kartın əldə edilməsi üçün tələb olunan bütün ilkin öhdəliklərini (məlumatlarını təqdim etmə, qeydiyyata aldırma və ödəniş etmə) icra etməyinə və həmçinin, Cavabdeh MMC tərəfindən onun nömrəsi öz adına Cavabdeh MMC-nin və Nəqliyyat, Rabitə və Yüksək Texnologiyalar Nazirliyinin X6 (MHM) məlumat bazasına daxil edilməsinə (qeydiyyata alınmasına) baxmayaraq, Cavabdeh MMC həmin nömrəni aktivləşdirməkdən əsassız olaraq imtina etmiş və beləliklə, nömrədən və həmin nömrəyə göstərilməli olan telekommunikasiya xidmətlərindən istifadə etməyinə əngəl yaratmışdır.